**ศุภมาศ พะหุโล** (อังกฤษ: Supamas Phahulo) หรือ ชื่อเล่น **ลูกตาล** เป็น พิธีกรและภัณฑารักษ์ ชาวไทย ปัจจุบันเป็นผู้ร่วมก่อตั้งและภัณฑารักษ์ บางกอก ซิตี้ซิตี้ แกลเลอรี่

ประวัติ
-------

### ชีวิตส่วนตัว

**ศุภมาศ พะหุโล** (อังกฤษ: Supamas Phahulo) หรือ ชื่อเล่น **ลูกตาล** (อังกฤษ: Looktan) เกิดเมื่อวันศุกร์ที่ 23 มีนาคม พ.ศ. 2522 ราศีมีน อาชีพเป็น พิธีกร ภัณฑารักษ์ และดีไซน์เนอร์ เชื้อชาติไทย สัญชาติไทย ศุภมาศ พะหุโล จบประถมศึกษาจากโรงเรียนราชวินิต และมัธยมศึกษาจากโรงเรียนสาธิตมหาวิทยาลัยศรีนครินทรวิโรฒ ปทุมวัน ต่อมาได้เข้าศึกษาระดับปริญญาตรีจาก คณะโบราณคดี สาขาวิชาประวัติศาสตร์ศิลปะ มหาวิทยาลัยศิลปากร และเดินทางศึกษาต่อที่ประเทศออสเตรเลีย ได้รับประกาศนียบัตรทางด้านการออกแบบเสื้อผ้า และได้ปริญญาโทสาขาประวัติศาสตร์ศิลปะสมัยใหม่ และ การจัดการพิพิทธภัณฑ์ มหาวิทยาลัยซิดนีย์ในประเทศออสเตรเลีย

### งานบันเทิง

**ศุภมาศ พะหุโล** หรือลูกตาล เข้าสู่วงการบันเทิงตั้งแต่อายุ 14 ปี(พ.ศ. 2536) จากงานพิธีกรรายการทางช่องแชนแนลวีไทยแลนด์ อากาศทางทรูวิชั่นส์ โดยใช้คำนำหน้าว่า **วีเจ** ทำให้คนทั่วไปมักรู้จักในนาม **วีเจลูกตาล** ต่อมาใน พ.ศ. 2539 ศุภมาศ พะหุโล ได้รับบทน้ำคลำ ในภาพยนตร์ เรื่อง กลิ่นสีและทีแปรง ในปี พ.ศ. 2545 ศุภมาศ พะหุโล ได้เดินทางไปศึกษาต่อปริญญาโทที่ประเทศออสเตรเลีย ทำให้งานด้านพิธีกร ทางช่องแชนแนลวีไทยแลนด์ หยุดลง

และในปี พ.ศ. 2548 ศุภมาศ พะหุโล ได้สำเร็จการศึกษาและเริ่มต้นผลงานด้านการออกแบบเสื้อผ้า(ดีไซน์เนอร์) ให้กับแบรนด์ X=ACT ประจำประเทศไทย และมีผลงานด้านพิธีกรอีกครั้งทางรายการ คนมีของ ทางช่องไทยพีบีเอส รายการโทรทัศน์ในเครือนิตยสารฟิ้ว (พ.ศ. 2550) รวมถึงเป็นอาจารย์พิเศษให้กับ สาขาวิชาการออกแบบแฟชั่นและสิ่งทอ คณะศิลปกรรมศาสตร์ มหาวิทยาลัยกรุงเทพ และอาจารย์พิเศษให้กับ วิชาการจัดการพิพิธภัณฑ์ ให้นักศึกษาระดับปริญญาโท มหาวิทยาลัยมหิดล และงานประสานงานโครงการ AARA (About Art Related Activities) ประจำประเทศไทยศุภมาศ พะหุโล เป็นภัณฑารักษ์ประจำศูนย์สร้างสรรค์งานออกแบบ (Thailand Creative & Design Center - TCDC) ที่ชั้น 6 ดิ เอ็มโพเรียม ช็อปปิ้ง คอมเพล็กซ์ อยู่ระยะหนึ่ง 

ปัจจุบัน ศุภมาศ พะหุโล เป็นผู้ร่วมก่อตั้งและภัณฑารักษ์ บางกอก ซิตี้ซิตี้ แกลเลอรี่ BANGKOK CITYCITY GALLERY สาทร ซอย 1 เปิดตั้งแต่ 23 สิงหาคม 2558

ผลงาน
-----

* พิธีกรช่องแชนแนลวีไทยแลนด์ ทางทรูวิชั่นส์
* พิธีกรรายการ คนมีของ ทางช่องไทยพีบีเอส
* ภาพยนตร์เรื่อง กลิ่นสีและทีแปรง รับบทเป็น น้ำคลำ
* มิวสิควีดีโอเพลง นิ้วก้อย ของ ลิฟท์กับออย
* มิวสิควีดีโอเพลง เป็นฉันได้ไหม ของ อ้อม สุนิสา
* ออกแบบเสื้อผ้าแบรด์ X=ACT
* อาจารย์พิเศษ คณะศิลปกรรมศาสตร์ สาขาวิชาการออกแบบแฟชั่นและสิ่งทอ มหาวิทยาลัยกรุงเทพ
* อาจารย์พิเศษระดับปริญญาโท วิชาการจัดการพิพิทธภัณฑ์ มหาวิทยาลัยมหิดล
* ประสานงานโครงการ AARA (About Art Related Activities)
* ภัณฑารักษ์ ประจำศูนย์สร้างสรรค์งานออกแบบ TCDC
* ผู้ร่วมก่อตั้งและภัณฑารักษ์ บางกอก ซิตี้ซิตี้ แกลเลอรี่ BANGKOK CITYCITY GALLERY สาทร ซอย 1 เปิดตั้งแต่ 23 สิงหาคม 2558

อ้างอิง
-------

1. ↑  "บทสัมภาษณ์ ศุภมาศ พะหุโล ศิษย์เก่าออสเตรเลีย". *studyinaustralia.gov.au*. คลังข้อมูลเก่าเก็บจากแหล่งเดิมเมื่อ 2012-02-29. สืบค้นเมื่อ 2012-12-24.
2. ↑  เดินแบบแบรด์ X=ACT จากดีไซเนอร์ชื่อดัง ศุภมาส พะหุโล[*ลิงก์เสีย*]
3. ↑  "ข้อมูลรายการ รายการทีวี คนมีของ ทาง ช่องไทยพีบีเอส". คลังข้อมูลเก่าเก็บจากแหล่งเดิมเมื่อ 2016-03-04. สืบค้นเมื่อ 2012-12-24.
4. ↑  "บทสัมภาษณ์ ศุภมาศ พะหุโล หัวข้อ ประวัติศาสตร์(ศิลป์)มีชีวิต จาก http://www.bangkokbiznews.com". คลังข้อมูลเก่าเก็บจากแหล่งเดิมเมื่อ 2009-09-23. สืบค้นเมื่อ 2012-12-24. `{{cite web}}`: แหล่งข้อมูลอื่นใน ``|title=`` (help)
5. ↑  บทสัมภาษณ์ ภัณฑารักษ์ ศุภมาศ พะหุโล จาก http://article.tcdcconnect.com[*ลิงก์เสีย*]
6. ↑  นิทรรศการชุมนุมผีไทยหากินกับความกลัว นิทรรศการผีความกลัวสู่ธุรกิจ จัดทำโดย ศุภมาศ พะหุโล[*ลิงก์เสีย*]
7. ↑  BANGKOK CITYCITY GALLERY แกลเลอรี่น้องใหม่ใจกลางเมือง New Art Gallery in Middle of the City

ข้อมูลเพิ่มเติม
---------------

* วีดีโอบทสัมภาษณ์ ลูกตาล ศุภมาศ พะหุโล จาก Skool Talk (31 มีนาคม 2553)
* วีดีโอบทสัมภาษณ์ ลูกตาล ศุภมาศ พะหุโล จาก TheCreativePeoples (28 กุมภาพันธ์ 2553)